Døde menn går på ski (film)

Døde menn går på ski er en norsk spillefilm med premiere påsken 2022. Filmen er en svart komedie basert på en roman av Knut Nærum med samme navn. Nærum har selv en mindre rolle som politietterforsker i filmen. Filmen er regissert av tvillingbrødrene Daniel Anda og Ruben Anda (født i 2000). De fikk støtte fra kulturstøtteordningen Drømmestipendet til å fullføre filmen. De to regissørene har også skrevet manus sammen med Lill Kristine Anda og Anders Borgersen.

Handling 
Milliardæren og playboyen Sverre Hartkorn inviterer syv av sine nærmeste venner til å tilbringe påskeferien på hytta hans, som kalles Blåkamhytta. De syv vennene er krimforfatteren Kjell Nilsen, den politiske fakiren Ursula Wang, politikeren Hilde Hartkorn-Pervaiz, orientaleren Omar Pervaiz, trend- og kulturredaktør Gina Ledders, professoren Bernard Enerød og TV-underholderen Per Terje Bjørnhagen. Fremme på hytta utfordrer han sine venner til å delta i en mordgåtelek, der de skal prøve å finne ut hvem morderen er. Den personen som klarer å finne morderen uten å bli myrdet, vil bli fem millioner kroner rikere. En psykoanalytiker, Konrad Stang, blir også invitert som observatør av det som skal skje på hytta. Men leken tar en brå slutt når en etter en blir funnet død.

Rolleliste (utvalg) 

 Nikis Theophilakis – Sverre Hartkorn
 Trim Balaj – Kjell Nilsen
 Helene Eidsvåg – Ursula Wang
 Tone Nielsen – Hilde Hartkorn-Pervaiz
 Oscar Jean – Omar Pervaiz
 Sunniva Lind Høverstad – Gina Enerød
 Hans Kristian Ingelsrud – Bernard Enerød
 Eivind Sander – Per Terje Bjørnhagen
 Per Christian Ellefsen – Konrad Stang
 Ingar Helge Gimle – Trym
 Stig Henrik Hoff – politietterforsker Karl Krans
 Knut Nærum – politietterforsker Herman

Referanser 

Norske filmkomedier
Norske filmer fra 2020-årene